**Doložka vybraných vplyvov**

|  |  |  |  |
| --- | --- | --- | --- |
| 1. **Základné údaje** | | | |
| **Názov materiálu** | | | |
| Návrh nariadenia vlády Slovenskej republiky o poskytovaní podpory na dodávanie ovocia, zeleniny, mlieka a mliečnych výrobkov pre deti a žiakov v školských zariadeniach | | | |
| **Predkladateľ (a spolupredkladateľ)** | | | |
| Ministerstvo pôdohospodárstva a rozvoja vidieka Slovenskej republiky | | | |
| **Charakter predkladaného materiálu** |  | Materiál nelegislatívnej povahy | |
|  | Materiál legislatívnej povahy | |
|  | Transpozícia práva EÚ | |
| **Termín začiatku a ukončenia PPK** | | | *jún 2017* |
| **Predpokladaný termín predloženia na MPK\*** | | | *jún 2017* |
| **Predpokladaný termín predloženia na Rokovanie vlády SR\*** | | | *jún 2017* |
|  | | | |
| 1. **Definovanie problému** | | | |
| Prijatím nariadenia Európskeho parlamentu a Rady (EÚ) 2016/791 z 11. mája 2016, ktorým sa menia nariadenia (EÚ) č. 1308/2013 a (EÚ) č. 1306/2013, pokiaľ ide o program pomoci na poskytovanie ovocia, zeleniny, banánov a mlieka vo vzdelávacích zariadeniach (*Ú. v. EÚ L 135, 24.5.2016*), nariadenia Rady (EÚ) 2016/795 z 11. apríla 2016, ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (*Ú. v. EÚ L 135, 24.5.2016*), vykonávacieho nariadenia Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (*Ú. v. EÚ L 5, 10.1.2017*) a delegovaného nariadenia Komisie (EÚ) 2017/40 z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014 (*Ú. v. EÚ L 5, 10.1.2017*) sa od 01.08.2017 vytvára nový právny rámec pre poskytovanie finančnej pomoci z finančných prostriedkov (ďalej len „prostriedky“) Európskej únie (ďalej len „Únia“) a z prostriedkov štátneho rozpočtu na dodávanie konzumného mlieka a jeho bezlaktózových variácií; syra; tvarohu; jogurtu a iných fermentovaných alebo acidofilných mliečnych výrobkov bez pridaných ochucujúcich látok, ovocia, orechov alebo kakaa, prírodne ochutených fermentovaných mliečnych výrobkov neobsahujúcich ovocnú šťavu; prírodne ochutených alebo neochutených fermentovaných mliečnych výrobkov obsahujúcich ovocnú šťavu a mliečnych nápojov obsahujúcich kakao, ovocnú šťavu alebo prírodne ochutených (ďalej len „mliečne výrobky“) a ovocia a zeleniny; čerstvých produktov sektora banánov a spracovaných výrobkov z ovocia a zeleniny (ďalej len „ovocie a zelenina“) deťom, ktoré pravidelne navštevujú materské školy alebo predškolské či vzdelávacie zariadenia na úrovni základnej alebo strednej školy (ďalej len „žiak“); na sprievodné vzdelávacie opatrenia (ďalej len „sprievodné opatrenia“)  a na súvisiace náklady spojené s propagáciou podľa čl. 4 ods. 1 písm. c) nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72,(EHS) č. 234/79, (ES) č.1037/2001 a (ES) č. 1234/2007 (*Ú. v. EÚ L347, 20.12.2013*) v znení uplatňovanom od 01.08.2017 (ďalej len „pomoc“). | | | |
| 1. **Ciele a výsledný stav** | | | |
| Cieľom navrhovaného nariadenia vlády Slovenskej republiky (ďalej len „SR“) o poskytovaní podpory na dodávanie ovocia, zeleniny, mlieka a mliečnych výrobkov pre deti a žiakov v školských zariadeniach (ďalej len „navrhované nariadenie vlády SR“) je zabezpečiť uplatňovanie nového právneho rámca Únie pre poskytovanie pomoci v SR, na základe ktorého bude zabezpečované dodávanie alebo distribúcia výrobkov žiakom v SR, vykonávanie sprievodných opatrení týkajúcich sa výrobkov a vykonávanie propagácie podľa čl. 4 ods. 1 písm. c) delegovaného nariadenia Komisie (EÚ) 2017/40 týkajúcej sa výrobkov (ďalej len „propagačné opatrenia“). Ďalším cieľom navrhovaného nariadenia vlády SR je zjednodušenie administrácie poskytovania pomoci a ustanovenie konkrétneho vnútroštátneho mechanizmu jej poskytovania. | | | |

|  |  |  |
| --- | --- | --- |
| 1. **Dotknuté subjekty** | | |
| Navrhované nariadenie vlády SR sa priamo dotkne podnikateľov, ktorí dodávajú alebo distribuujú výrobky, pretože budú môcť Pôdohospodársku platobnú agentúru (ďalej len „platobná agentúra“) žiadať o poskytnutie pomoci na zabezpečovanie dodávania alebo distribúcie týchto výrobkov pre deti v materských školách, pre žiakov v základných školách, pre deti a žiakov so špeciálnymi výchovno-vzdelávacími potrebami v školách podľa siedmej časti zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v znení neskorších predpisov alebo pre žiakov na stredných školách (ďalej len „škola“), čo bude mať pozitívny vplyv na ich obrat. Školy, pre žiakov ktorých sa budú v rámci programu poskytovania pomoci (ďalej len „školský program“) výrobky dodávať a žiaci, ktorým sa budú distribuovať, za ne totiž budú platiť len v obmedzenej výške rovnej najvyššej úhrade platenej žiakom podľa príloh č. 1 a 2 navrhovaného nariadenia vlády SR, pričom zvyšnú časť predajnej ceny dodávaných výrobkov bez dane z pridanej hodnoty (ďalej len „DPH“) uhradí platobná agentúra z prostriedkov určených na vyplácanie pomoci. Tým sa zvýši kúpyschopnosť škôl a žiakov zapojených do školského programu, pokiaľ ide o dodávané alebo distribuované výrobky a objem predaja týchto výrobkov u podnikateľov, ktorí ich budú v rámci školského programu dodávať.  Priamo dotknutými subjektmi budú aj právnické osoby, ktoré sa okrem vyššie uvedených podnikateľov budú môcť zapojiť do zabezpečovania sprievodných a propagačných opatrení. Očakávané je predovšetkým zapojenie záujmových združení právnických osôb a združení podnikateľov v sektore mliečnych výrobkov alebo ovocia a zeleniny. Tieto právnické osoby budú môcť byť do školského programu zapojené ako súkromné subjekty podľa čl. 5 ods. 2 písm. e) delegovaného nariadenia Komisie (EÚ) 2017/40. Vplyvom na subjekty zapojené do sprievodných alebo propagačných opatrení bude predovšetkým reklama, nakoľko samotné zabezpečovanie týchto činností nebude ziskové a platobná agentúra z oprávnených nákladov na ich zabezpečovanie bude môcť preplatiť najviac 80 % bez DPH.  Navrhovaným nariadením vlády SR budú však priamo dotknutí predovšetkým žiaci škôl, pre ktorých sa v rámci školského programu bude zabezpečovať dodávanie alebo distribúcia výrobkov alebo sprievodné opatrenia. Školský program má totiž prispievať k podpore zdravých stravovacích návykov žiakov a ku zvýšeniu konzumácie mliečnych výrobkov a čerstvého ovocia a zeleniny. | | |
| 1. **Alternatívne riešenia** | | |
| Uplatňovanie nového právneho rámca Únie pre vykonávanie školského programu by bolo možné zabezpečiť aj prijatím nového zákona a vykonávacieho predpisu. Program na podporu konzumácie mlieka v školách a program podpory konzumácie ovocia a zeleniny v školách sa však v SR zatiaľ vždy vykonával prostredníctvom aproximačných nariadení vlády SR, ktoré sa vydávajú práve na vykonanie Európskej dohody o pridružení, uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej v oblasti pôdohospodárstva. Ak by nedošlo k prijatiu navrhovaného nariadenia vlády SR, chýbal by vnútroštátny predpis potrebný na vykonávanie vyššie uvedených právne záväzných aktov Únie tvoriacich nový právny rámec pre vykonávanie školského programu v SR, čo by neumožnilo jeho riadne vykonávanie v SR od 01.08.2017. Uplatnenie tohto nulového variantu v tomto prípade znemožňujú vyššie uvedené právne záväzné akty Únie, ktoré upravujú vykonávanie školského programu od 01.08.2017. | | |
| 1. **Vykonávacie predpisy** | | |
| *Predpokladá sa prijatie/zmena vykonávacích predpisov?* | Áno | Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | |
| 1. **Transpozícia práva EÚ** | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | |
|  | | |
|  | | |
| 1. **Preskúmanie účelnosti\*\*** | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | |

|  |  |  |  |  |  |  |
| --- | --- | --- | --- | --- | --- | --- |
| 1. **Vplyvy navrhovaného materiálu** | | | | | | |
| **Vplyvy na rozpočet verejnej správy** |  | **Pozitívne** |  | **Žiadne** |  | **Negatívne** |
| z toho rozpočtovo zabezpečené vplyvy |  | Áno |  | Nie |  | Čiastočne |
| **Vplyvy na podnikateľské prostredie** |  | **Pozitívne** |  | **Žiadne** |  | **Negatívne** |
| z toho vplyvy na MSP |  | Pozitívne |  | Žiadne |  | Negatívne |
| **Sociálne vplyvy** |  | **Pozitívne** |  | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | **Žiadne** |  | **Negatívne** |
| **Vplyvy na informatizáciu** |  | **Pozitívne** |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** |  | **Pozitívne** |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.* |
| 1. **Kontakt na spracovateľa** |
| e-mail: [zuzana.salagova@land.gov.sk](mailto:zuzana.salagova@land.gov.sk), tel.: 02/59 266 552  e-mail: [renata.bodova@land.gov.sk](mailto:renata.bodova@land.gov.sk), tel.:02/59 266 370  e-mail: [andrej.batel@land.gov.sk](mailto:andrej.batel@land.gov.sk), tel.: 02/59 266 349 |
| 1. **Zdroje** |
| Problematika spájania školských programov bola prerokovaná v dňoch 14.02.2017 a 02.03.2017 so zastupiteľskými organizáciami podnikateľských subjektov v sektoroch ovocia a zeleniny a v sektore mlieka, ďalej s predstaviteľmi Ministerstva školstva, vedy, výskumu a športu SR, Ministerstva zdravotníctva SR, Úradu verejného zdravotníctva SR, Pôdohospodárskej platobnej agentúry a Štátnej veterinárnej a potravinovej správy SR.  Konzultácie ďalej prebiehali písomnou formou a formou komunikácie na diaľku (telefonicky, elektronickou poštou). |
| 1. **Stanovisko Komisie pre posudzovanie vybraných vplyvov z PPK** |
|  |